Tesla

Tesla (қаблан Tesla Motors) — ширкати амрикоист, ки мошинҳои барқӣ истеҳсол мекунад     . Номи муҳандиси электрикӣ ва физики машҳури ҷаҳон Никола Тесларо гирифтааст .

 Таърих 
Ширкат моҳи июли соли 2003 аз ҷониби Мартин Эберҳард ва Марк Тарпеннинг таъсис ёфт, аммо роҳбарияти кунунии ширкатро ҳаммуассисони Илон Маск, Ҷеффри Брайан Страубел ва Ян Райт   меноманд. Дар моҳи феврали 2004 сол се муассис 7,5 миллион долларро сармоягузорӣ карданд ва ҳамзамон Илон Маск 6,5 миллион доллар саҳм гузоштанд. Маск раиси шӯрои директорон таъин гардид ва Эберхардро директори генералӣ таъин кард  .

Нахустин намунаҳои намоишии Тесла 19 июли 2006 сол дар Санта-Моника, (Калифорния) расман ба омма муаррифӣ карда шуданд  .

Дар 2006 сол  Маск тавонист 100 миллион доллар ҷалб намояд. Дар натиҷа, Tesla истеҳсоли аввалин Roadster-и худро дар 2008  сол оғоз кард  .

Моҳи январи 2010 сол Tesla аз Вазорати энергетикаи ИМА 465 миллион доллар қарзро гирифт, ки онро ширкат дар 2013 сол пардохт кард  .

Моҳи майи 2010 сол Tesla ба сохтмони корхона дар Фремонт (Калифорния) барои истеҳсоли Model S оғоз кард  .

29 июни 2010 сол Tesla ҷойгиркунии ибтидоии оммавии  саҳмияҳоро (IPO) дар NASDAQ оғоз кард ва 226 миллион долларро ҷалб намуд ва аввалин ширкати автомобилии америкоӣ гардид, ки пас аз Ford Motor дар 1956  сол IPO-ро амалӣ сохт  .

Моҳи июни 2012 сол Tesla ба истеҳсоли мошини дуюми худ Model S оғоз кард. Моҳи июли 2017 сол  Tesla ба фурӯши седан Model 3 шурӯъ кард  .

14 марти 2019 сол мошини нави электромобили Tesla Model Y муаррифӣ карда шуд  .

Дар соли 2019, Tesla бузургтарин истеҳсолкунандаи мошинҳои барқӣ дар ҷаҳон шуд  . Седан Tesla Model 3 дар таърих мошини пурфурӯши электрикӣ гардид, ки нишони 800 000-ро убур кард  .

Моҳи ноябри соли 2020, Tesla, Uber ва 26 ширкати дигари амрикоӣ Zero Emission Transport Association (ZETA) таъсис доданд, ки афзоиши шумораи электромобилҳо дар ИМА пешбурд хоҳад кард  .

Дар соли 2021 Тесла аз ҷиҳати сармоядорӣ дар байни ширкатҳои автомобилсозӣ дар ҷои аввал баромад ва аз ширкати автомобилсозии Ҷопон Toyota пеш гузашт  . Дар охири моҳи октябри соли 2021 сармояи Tesla бори аввал аз 1 триллион доллар гузашт, қаблан танҳо 4 ширкати амрикоӣ (Apple, Microsoft, Amazon ва Alphabet) ба ин нишондод расида буданд  .

 Эзоҳ 
алт=|чап|мини|140x140пкс| Модели Tesla с

Гурӯҳ:Википедия:Мақолаҳои бо сарчашма аз Викидода

Гурӯҳ:Tesla